Socialminister Karen Hækkerup er klar til at fjerne kontrollen fra de enkelte kommuner. Hun kalder deres kontrol for en rodebutik, der er behov for at få ryddet op i. Det skriver P4 Nordjylland. - Der er ingen tvivl om, at vi bruger alt for mange penge på noget, vi får alt for lidt ud af. I bund og grund betyder det, at der er nogle mennesker, vi ikke giver den rigtige indsats, siger Karen Hækkerup. Ministerens udtalelse kommer efter at 21Søndag kunne fortælle om opholdsstedet Solhaven i Farsø, der er under anklage for at udsætte de unge anbragte for vold - og for at bruge mange penge på dyre biler og direktørlønninger. Og da kommunerne ifølge ministeren ikke har godt nok styr på kontrollen, vil hun samle tilsynet i større enheder.
Kommunerne er ikke dygtige nok til at kontrollere de opholdssteder, der tager sig af landets mest udsatte unge, mener socialminster.